Bankrotirale tri američke firme koje su proizvodile opremu za iskorištavanje solarne energije
Jedna od njih, Solyndra, je 2009. dobila zajmovna jamstva od američke vlade za 535 milijuna dolara vrijedno proširenje proizvodnje
Jedna od njih je tvrtka Solyndra koju je predsjednik Barack Obama posjetio prije dvije godine, nazvavši je 'primjerom američkog poslovnog genija i dinamike'. Prošli su mjesec bankrotirale tri američke firme koje su proizvodile opremu za iskorištavanje sunčeve energije. Jedna od njih je tvrtka Solyndra koju je predsjednik Barack Obama posjetio prije dvije godine, nazvavši je 'primjerom američkog poslovnog genija i dinamike'. Propašću tri američke firme, Kina je postala još dominantniji čimbenik u proizvodnji opreme za iskorištavanje sunčeve energije te u samom iskorištavanju tog alternativnog energetskog izvora. Firma Solyndra iz Californije je proizvodila solarne panele. 2009. godine dobila je zajmovna jamstva od američke vlade za 535 milijuna dolara vrijedno proširenje proizvodnje. No, jučer je objavila da zatvara svoje pogone, iskoristivši sav novac iz zajma koji je garantirala država. Otpušteno je tisuću i sto radnika. Prethodno, bankrot su proglasile i dvije slične američke firme SpactraWatt i Evergreen. Bijela kuća je priopćila da je razočarana ovim vijestima, no naglašeno je da Sjedinjene Države nastavljaju sa svojom politikom razvoja alternativnih, čistih izvora energije.